Tamedyazt n Meɛtub lwennas tufrar-d gar tmedyazin nniḍen s kra n tulmisin; ladɣa seg tama n yisental, yekker-d deg tallit yuḥwaǧen asenfali d wawal ɣef yizerfan d umennuɣ ɣef tmagit-nneɣ. Anecta yeǧǧa-t ad yeḍfer abrid d-wwin imezwura, yesselḥay tamedyazt-is i lmend n wakud, ur yezgil timsal I iceɣben timetti-s, yettak-d tikta-s. yuɣ abrid n tmedyazt acku yettwalit d yiwen n tawil n umennuɣ. yiwet seg tulmisin n tmedyazt n Meɛtub, tella teṭṭafar akud, d amaru n wakud-is mebla ccek am yusef uqasi,saɛid azikyu ancku nutni daɣen ṭṭafaren timsal n tallit-nsen() Meɛtub yessemras deg tmedyazt-is ineḍruyen deg wakud-nsen d wadeg-nsen, ixeddem-d isumar ɣef wid iḥekmen, d tasleḍt i tiggawin-nsen. Seg tmedyazt-is nezmer ad nales taɣuri n umezruy n lezzayer, seld timunent, ladɣa liḥala n tmurt yuḍnen s yineḍruyen isertiyen.21 anaẓur-a s tmedyazt-is d tikta-s yessaweḍ ad yessaki atmaten-is, yeqqard tidet akken tebɣu tesseqraḥ, yeffud taɣdemt, yebɣa ad yaf i ugdud-is amkan i tutlayt-is d unadi ɣef yizerfan n watmaten-is deg tmurt-nsen.